เยย์ซอน มูริโย
เยย์ซอน ฟาเบียน มูริโย เซรอน (; เกิด 27 พฤษภาคม ค.ศ. 1992) เป็นนักฟุตบอลชาวโคลอมเบีย ปัจจุบันลงเล่นให้กับสโมสรฟุตบอลบาร์เซโลนา (โดยยืมตัวจากบาเลนเซีย) ในตำแหน่งกองหลังตัวกลางหรือเซ็นเตอร์แบ็ก
มูริโยเกิดในกาลิ , ในปี ค.ศ. 2009 มูริโยเข้าร่วมทีมเยาวชนของสโมสรเดปอร์ติโบกาลิ และในปีต่อมาหลังจากวันครบรอบวันเกิดครบอายุ 18 ปี ไม่กี่วันตัวเขาได้เข้าร่วมทีมอูดีเนเซกัลโชในอิตาลี แต่เขาก็ถูกยืมไปให้กรานาดา ของสเปนทันที ในฐานะเป็นส่วนหนึ่งของข้อตกลงหุ้นส่วนระหว่างทั้งสองสโมสร โดยในปีแรกเขาเล่นอยู่ในทีมสำรองซึ่งเล่นอยู่ใน ของสเปน
ในฤดูกาล 2011–2012 มูริโยได้เซ็นสัญญาซื้อขาด แต่ก็ถูกยืมตัวไปทีมกาดิซ ที่เล่นในระดับเซกุนดาดิบิซิออน เบ หรือดิวิชัน 3 ของสเปน ในขณะนั้น โดยตลอดทั้งฤดูกาลในทุกรายการเขาลงเล่นไป 29 นัด และทำประตูได้ 3 ประตู
ในฤดูฏาล 2012–2013 มูริโย ได้ถูกยืมตัวไปให้กับทีมอูเด ลัสปัลมัส ซึ่งเล่นอยู่ในเซกุนดาดิบิซิออนหรือดิวิชัน 2 ของสเปน ในขณะนั้น เขายังทำประตูแรกให้กับทีมได้ในเกมลีกที่ออกไปเยือนอูเด อัลเมริอา ซึ่งผลจบลงด้วยที่ต้นสังกัดของเขาเอาชนะไปได้ 3–2 ยังช่วยให้ทีมจบอันดับที่ 6 ซึ่งได้เล่นในรอบเพลย์ออฟเลื่อนชั้นแต่ก็ได้แพ้ต่ออูเด อัลเมริอา ในรอบรองชนะเลิศ
มูริโยได้กลับสู่กรานาดาในฤดูกาล 2013–2014 อีกครั้ง และเขาได้ลงเล่นในเกมลาลีกา นัดแรกในเกมที่เปิดบ้านเอาชนะโอซาซูนา ยังได้เล่นเต็มเกมในเกมดังกล่าวอีกด้วย เขาทำประตูแรกให้กับทีมได้ในเกมที่เปิดบ้านชนะเรอัลบายาโดลิด โดยเขาเป็นคนทำประตูแรกในเกม ก่อนที่ผลจะจบลงที่ 4–0
ในเดือนกุมภาพันธ์ ค.ศ. 2015 มูริโยได้ตกลงการเข้าร่วมทีมอินเตอร์มิลานโดยมีสัญญาทั้งสิ้น 5 ปี โดยจะย้ายไปร่วมทีมในเดือนกรกฎาคม มีค่าตัวอยู่ที่ 8 ล้านยูโร พร้อมโบนัส 2 ล้านยูโรและค่าเหนื่อย 1 ล้านยูโรต่อปี เขาลงเล่นในเซเรียอาเกมแรกในวันที่ 23 สิงหาคมในเกมที่เปิดบ้านเอาชนะอาตาลันตา 1–0 เขาทำประตูให้อินเตอร์มิลานประตูแรกในวันที่ 22 พฤศจิกายน ในเกมที่เปิดบ้านชนะโฟรซิโนเนกัลโชเป็นประตู 3–0 ก่อนที่ผลจะจบลงด้วยสกอร์ 4–0 อีกด้วย
ในวันที่ 18 สิงหาคม ค.ศ. 2017 มูริโยได้กลับมาค้าแข้งในสเปนอีกครั้ง โดยถูกยืมตัวมายังบาเลนเซีย มีสัญญายืมตัวทั้งสิ้น 2 ปี โดยสามารถซื้อขาดได้หากทำผลงานดี เขาได้ลงเล่น 17 เกมในฤดูกาลแรก
ในวันที่ 20 ธันวาคม ค.ศ. 2018 มูริโยได้ถูกยืมตัวไปบาร์เซโลนาจนจบฤดูกาล 2018–2019 ในราคา 2 ล้านยูโร และมีเงื่อนไขที่จะซื้อขาดได้ในราคา 22.6 ล้านยูโร
มูริโยติดทีมชาติโคลอมเบีย รุ่นอายุไม่เกิน 17 ปี ชุดแข่งขันฟุตบอลโลกเยาวชนอายุไม่เกิน 17 ปี ที่ประเทศไนจีเรีย โดยได้ลงเล่นทั้งสิ้น 6 เกม จาก 7 เกม และยิงประตูได้ในรอบ 16 ทีมสุดท้ายกับอาร์เจนตินา เป็นประตูไล่มาเป็น 1–2 ก่อนที่โคลอมเบียจะสามารถแซงเอาชนะไปได้ 3–2 โดยโคลอมเบียจบอันดับที่ 4 ในการแข่งขันรายการนี้ ในปี ค.ศ. 2011 มูริโยยังติดทีมชาติทีมชาติโคลอมเบีย รุ่นอายุไม่เกิน 20 ปี แข่งขันฟุตบอลโลกเยาวชนอายุไม่เกิน 20 ปี 2011 ที่โคลอมเบียเป็นเจ้าภาพ ซึ่งเขาลงเล่นทั้งหมด 4 นัด จาก 5 นัด ซึ่งนัดที่เขาไม่ได้ลงเล่นนั้นคือเกมที่แพ้ เม็กซิโก 3–1 ในรอบก่อนรองชนะเลิศทำให้โคลอมเบียตกรอบ
มูริโยมีชื่อติดทีมชาติโคลอมเบียชุดใหญ่ครั้งแรกในชุดที่พบกับทีมชาติเอลซัลวาดอร์และแคนาดาที่สหรัฐ โดยได้เล่นในเกมที่ชนะเอลซัลวาดอร์ 3–0 ในวันที่ 10 ตุลาคม โดยได้ลงเล่นเป็นตัวสำรองลงมาแทนเปโดร ฟรังโก ในนาทีที่ 61 และในเกมที่ชนะแคนาดา 0–1 ในวันที่ 14 ตุลาคม โดยได้ลงเล่นเป็นตัวจริงแต่ถูกเปลี่ยนตัวออกในนาทีที่ 86 เขามีชื่อติดทีมชุดแข่งขันโคปาอเมริกา 2015 โดยได้ลงเล่นทุกเกมและทำหนึ่งประตูในเกมที่เอาชนะบราซิล 0–1 โคลอมเบียตกรอบในรอบก่อนรองชนะเลิศ โดยแพ้ให้กับอาร์เจนตินาซึ่งเสมอกันใน 90 นาที 0–0 ทำให้ต้องตัดสินด้วยการยิงลูกโทษ มูริโยรับหน้าที่ยิงเป็นคนที่ 7 เขายิงข้ามคานทำให้โคลอมเบียแพ้ในการดวลจุดโทษ 5–4 แต่เขาได้รับ "รางวัลนักเตะดาวรุ่งยอดเยี่ยม" ของการแข่งขันรายการนี้ด้วย
ในวันที่ 20 พฤษภาคม ค.ศ. 2016 มูริโยมีชื่อติดทีมชาติโคลอมเบียเพื่อแข่งขันโคปาอเมริกา เซนเตนาริโอ ที่สหรัฐ ซึ่งมูริโยได้ลงเล่น 4 นัด จาก 5 นัดที่แข่งขัน
(ประตูและผลประตูของโคลอมเบียจะขึ้นก่อน)